Velvet - Gumicukor - Britney Spearst bosszantják a playbackvádak, de egy kicsit azért elismerte
Britney Spearst bosszantják a playbackvádak, de egy kicsit azért elismerte
2017.06.28. 13:50
Britney Spearst sokszor vádolták már azzal, hogy a sok tánccal színesített fellépésein rendszeresen él a playback lehetőségeivel. ( És az általában nagyon kínos, ha egy popsztárt playbacken kapnak .)
Nemrég adott egy interjút Izraeli koncertjével kapcsolatban, ahol részletesebben beszélt erről, elmondva, nagyon zavarja az a feltételezés, hogy nem élőben énekel. Persze nem ritka, hogy használnak kiegészítő zenéket, mivel rengeteget táncol a show közben, és ilyenkor félplaybackben énekel, azaz az ő hangja van felvéve és arra énekel rá.
Nagyon felidegesít ez a dolog, mert széttáncolom magam és közben énekelek is a színpadon, de senki se értékeli ezt.
A menedzsere, Adam Leber 2014-ben mesélt erről a Mediumnak . Ő arról beszélt, hogy fizikai képtelenség egyszerre énekelni és táncolni egy egész estés (minimum 90 perces) showban. Szóval tulajdonképpen el is ismerik, meg tagadják is.